CELEX: C2006/086/88
Language: et
Date: 2006-04-08 00:00:00
Title: Kohtuasi F-12/06:  3. veebruaril 2006  esitatud hagi — Suleimanova  versus  Regioonide komitee

8.4.2006   
            
            
               ET
            
            
               Euroopa Liidu Teataja
            
            
               C 86/48
            
         3. veebruaril 2006 esitatud hagi — Suleimanova versus Regioonide komitee
   (Kohtuasi F-12/06)
   (2006/C 86/88)
   Kohtumenetluse keel: prantsuse
   Pooled
   
      Hageja: Karina Suleimanova (Brüssel, Belgia) (esindajad: advokaadid S. Orlandi, A. Coolen, J.-N. Louis ja E. Marchal)
   
      Kostja: Euroopa Liidu regioonide komitee
   Hageja nõuded
   
               —
            
            
               tühistada hageja Euroopa ühenduste ametnikuks nimetamise otsus osas, milles tema palgaaste määrati personalieeskirjade XIII lisa artiklit 12 kohaldades;
            
         
               —
            
            
               mõista kohtukulud välja Regioonide komiteelt.
            
         Väited ja peamised argumendid
   Hageja, kes osales enne 1. maid 2004 välja kuulutatud konkursil, võeti tööle pärast seda, kui jõustus nõukogu 22. märtsi 2004. aasta määrus (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi (1).
   Hagiavalduses väidab hageja esiteks, et vaidlustatud otsus eirab konkursiteadaandes kehtestatud õiguslikku raamistikku. Kohaldades personalieeskirjade XIII lisa artiklit12 määrati talle tööle võtmisel ühe astme võrra madalam palgaaste kui see, mis oli märgitud konkursiteadaandes.
   Hageja leiab, et vaidlustatud otsus rikub personalieeskirjade artikleid 5, 29 ja 31, samuti võrdse kohtlemise ja mittediskrimineerimise põhimõtteid. Samal konkursil või sama taseme konkursil osalenutele määrati erinev palgaaste sõltuvalt sellest, kas nad võeti tööle enne või pärast määruse nr 723/2004 jõustumist.
   Lisaks väidab hageja, et rikutud on õiguspärase ootuse põhimõtet, kuna tal oli õiguspärane ootus, et talle määratakse tööle võtmisel palgaaste, mis oli märgitud ametikoha täitmiseks välja kuulutatud konkursi teadaandes, millele hageja kandideeris.
   
      (1)  ELT L 124, 27.4.2004, lk 1.